মারিয়া গ্যোপের্ট-মায়ার
মারিয়া গ্যোপের্ট-মায়ার (জুন ২৮, ১৯০৬ - ফেব্রুয়ারি ২০, ১৯৭২) জার্মান বংশোদ্ভূত মার্কিন তাত্ত্বিক পদার্থবিজ্ঞানী। তিনি ১৯৬৩ সালে দ্বিতীয় নারী হিসেবে পদার্থবিজ্ঞানে নোবেল পুরস্কার লাভ করেন। সে বছর তার সাথে যৌথভাবে নোবেল পুরস্কার পেয়েছিলেন ইউজিন পল উইগনার এবং ইয়োহানেস হ্যান্স ডানিয়েল ইয়েনসেন। এর মধ্যে নিউক্লীয় শক্তিস্তরের গঠন সম্পর্কে গুরুত্বপূর্ণ আবিষ্কারটি করেছিলেন মারিয়া এবং ইয়োহানেস। পদার্থবিজ্ঞানে প্রথম নোবেল পুরস্কার পেয়েছিলেন মেরি ক্যুরি।